**Vizsgakövetelmények**

**Magyar nyelv**

**9. évfolyam**

**Vizsga típusa: írásbeli / szóbeli**

**1. félév**

**Témakör: Kommunikáció – fogalma, eszközei, típusai, zavarai; digitális kommunikáció**

* A kommunikáció fogalma, tényezői és funkciói (kommunikáció, kommunikációs tényező (adó, vevő, kód, csatorna, üzenet, kapcsolat, kontextus, a világról való tudás); kommunikációs cél és funkció (tájékoztató, felhívó, kifejező, metanyelvi, esztétikai funkció)
* A személyközi kommunikáció
* A nem nyelvi jelek (testbeszéd: tekintet, mimika, gesztus, testtartás, térköz; emblémák; vokális jelzések, szövegfonetikai eszközök: hangsúly, hanglejtés, szünet, hangerő, beszédtempó, hangszín, együttműködési alapelvek, nyelvi illemszabály)
* A tömegkommunikáció fogalma, típusai és funkciói (közszolgálati média, kereskedelmi média, nyomtatott és elektronikus média, célközönség, nyelvi (verbális), képi (vizuális) és zenei (auditív) kód)
* A tömegkommunikáció hatása a gondolkodásra és a nyelvre (a tömegkommunikáció tájékoztató, véleményformáló műfajai: hír, közlemény, tudósítás, kommentár, cikk, interjú, riport, glossza, jegyzet, ismertetés (recenzió), ajánlás, kritika, vezércikk, nyílt levél, olvasói levél, bírálat, krónika, dokumentumműsor, magazinműsor, híradó, háttérműsor, sportműsor, szórakoztató műsor, filmműsor, internet)
* A digitális kommunikáció jellemzői, szövegtípusai, az új digitális nyelv (közösségi kommunikáció a hálón; chat, blog, vlog, fórumok, chatszobák, a hivatalos élet színtereinek szövegtípusai: levél, kérvény, önéletrajz, motivációs levél, beadvány, nyilatkozat, meghatalmazás, egyszerű szerződés stb.)
* A médiafüggőség, a virtuális valóság veszélyei
* Az internet mint hiteles adatforrás; plágium; adatvédelem

FOGALMAK:

kommunikáció, kommunikációs tényező (adó, vevő, kód, csatorna, üzenet, kapcsolat, kontextus, a világról való tudás); kommunikációs cél és funkció (tájékoztató, felhívó, kifejező, metanyelvi, esztétikai funkció, kapcsolatfelvétel, -fenntartás, -zárás), nem nyelvi jel (tekintet, mimika, gesztus, testtartás, térköz, emblémák); digitális kommunikáció jellemzői, szövegtípusai, a hivatalos élet színtereinek szövegtípusai: levél, kérvény, önéletrajz, motivációs levél, beadvány, nyilatkozat, meghatalmazás, egyszerű szerződés, önéletrajz stb.

**Témakör: A nyelvi rendszer, a nyelv szerkezeti jellemzői, a nyelvi elemzés, a magyar és az idegen nyelvek**

* A nyelv mint jelrendszer (**jel, jelrendszer, jelhasználati szabály,** nyelvi szintek, természetes jel, mesterséges jel, index, ikon, szimbólum, nyelv, beszéd
* A nyelvi szintek (hangok/beszédhang és fonéma; szóelemek és/vagy morfémák; szótő, szóalak, lexéma; szószerkezetek, mondat és szöveg)
* A magyar nyelv hangrendszere (**a magánhangzó és a mássalhangzó;** beszédhang és fonéma)
* Hangkapcsolódási szabályszerűségek (**a magánhangzó, mássalhangzó alkalmazkodása, hangtörvények:** magánhangzó-harmónia, (hangrend), illeszkedés, hiátustörvény, teljes hasonulás, részleges hasonulás a képzés helye szerint és zöngésség szerint, összeolvadás, rövidülés, kiesés, megnyúlás)

**Vizsgakövetelmények**

**Magyar nyelv**

**9. évfolyam**

**Vizsga típusa: írásbeli / szóbeli**

**2. félév**

**Témakör: A nyelvi rendszer, a nyelv szerkezeti jellemzői, a nyelvi elemzés, a magyar és az idegen nyelvek (folytatás)**

* A szavak felépítése, a szóelemek (szótő, képző, jel, rag) (a szóelem (morféma) fajtái: tőmorféma, toldalékmorféma (képző, jel, rag) /szabad morféma, kötött morféma / egyalakú, többalakú szótő / szótári szótő, nem szótári szótő, zéró morféma, fogalmi jelentés, nyelvtani viszony­jelentés, előhangzó (kötőhang)
* A magyar nyelv szófaji rendszere: alapszófajok (alapszófajok: tulajdonképpeni alapszófajok: igék (tárgyas, tárgyatlan / cselekvő, közép-, műveltető, visszaható, szenvedő), főnevek, melléknevek, számnevek, határozószók; az alapszófajokat helyettesítő szófajok (névmások); átmeneti szófajok (igenevek)
* A magyar nyelv szófaji rendszere: mondatszók és viszonyszók (viszonyszók: toldalékértékű viszonyszók (segédigék, névutók és névutómelléknevek, igekötők), nem toldalékértékű viszonyszók (kőtőszók, névelők, partikulák, tagadószók), mondatszók: a társalgás menetét irányító (interakciós) mondatszók, módosítószók, indulatszók, hangutánzó mondatszók
* A szószerkezetek (szintagmák) (a szószerkezetek fajtái, alá- és mellérendelő szószerkezetek, , álszintagma, alaptag, bővítmény, kötött és szabad bővítmény, vonzat szintagmabokor, szintagmalánc)
* A mondat fogalma és csoportosítási szempontjai (mondat- és szövegfonetikai eszközök, mondatfajták: modalitás, mondatszerkezet: egyszerű mondat, összetett mondat, alárendelő, mellérendelő összetett mondat; tagolt, tagolatlan mondat, minimális mondat, bővített mondat, teljes, hiányos mondat, állító mondat, tagadó mondat, szórend: kötött és kommunikatív (szabad) szórend a mondatban)
* Az egyszerű mondat és a mondatrészek. Alany, állítmány (igei, névszói, névszói-igei állítmány
határozott, határozatlan, általános, tapadásos-lappangó alany, alaki és értelmi egyeztetés)
* A tárgy, a határozók, a jelzők (iránytárgy, eredménytárgy
irányhármasság, előzményhatározó, tartamhatározó, véghatározó, kettős határozó, összekapcsolt határozó, helyhatározó, időhatározó, számhatározó, állapothatározó, számállapot-határozó, eredethatározó, eredményhatározó, társhatározó, módhatározó, okhatározó, célhatározó, tekintethatározó, fok-mérték­határozó, eszközhatározó, részeshatározó, hasonlító határozó, állandó határozó, minőségjelző (kijelölő jelző), mennyiségjelző, birtokos jelző, értelmező jelző, egyeztetés a szintagmákban)
* Az alárendelő összetett mondatok (alárendelő mondat (alanyi, állítmányi, tárgyi, határozói, jelzői) sajátos jelentéstartalom: feltétel, következtetés, hasonlítás, megengedés;
beékelődő tagmondat; főmondat és mellékmondat – utalószó és kötőszó helye és funkciója
* A mellérendelő összetett mondatok (A mellérendelő összetett mondatok mint logikai-tartalmi viszonyok: kapcsolatos, ellentétes, választó, következtető, magyarázó viszony; a kötőszók szerepe)
* Többszörösen összetett mondatok